廣州電視台經濟與法頻道

簡稱廣州經濟頻道同埋經濟與法頻道，係廣州電視台屬下嘅免費新聞頻道，主要播股票節目、新聞同劇集、外購綜藝節目、部分時段重播舊節目，語言多數以普通話廣播，凈得重播節目係粵語播出。呢個頻道喺廣州地區必須要裝咗機頂盒先至有得睇。

頻道主要喺工作日嘅早上同晏晝、晚黑近深夜時段播股票節目，週末播電影或法律節目；每日19:00～19:30播《經濟新聞》；20:30～21:15播煩事有得傾節目。每日01:00～06:20收台。

頻道嘅撈稿方面，左上角嘅台標24個鐘都有，而右上角嘅「經濟與法」圖標喺有節目時先會出現。

史
頻道喺1994年5月23號開播，初期係廣州有線電視屬下嘅頻道，2001年取消有線電視時加入咗廣州電視台，2009年全面改成普通話播出，但過咗亞運會之後除咗重播節目之外，其它節目改成普通話播出。2012年加咗經濟與法嘅撈稿而改名做經濟與法頻道，2019年改名做法治頻道。

類:廣州電視台